**ПРИВРЕДНОМ СУДУ БЕОГРАДУ**

 **Kраљица ЕЛИТ у стечају д.о.о.**

 ул. Војводе Степе бр. 169

 МБ: 17492578; ПИБ: 103066311

 **ОДБОРУ ПОВЕРИЛАЦА**

**СТЕЧАЈНИ СУДИЈА**

**ЖЕЉКО МУЊИЗА**

**ПРЕДМЕТ:** Извештај стечајног управника уз завршни рачун стечајног дужника **Kраљица ЕЛИТ у стечају д.о.о.**, ул. Војводе Степе бр. 169, МБ: 17492578 , ПИБ: 103066311, са стањем на дан 30.04.2024. године

**30.април, 2024. године**

**ОСНОВНИ ПОДАЦИ**

|  |  |
| --- | --- |
| Назив стечајног дужника  | **Краљица ЕЛИТ д.о.о. у стечају** |
| Седиште | ул. Војводе Степе бр. 169,Вождовац, Београд(адреса за пријем поште: Булевар уметности бр. 35/61, Нови Београд) |
| Матични број  | 17492578 |
| Назив основне делатности | 1071- Производња хлеба, свежег пецива и колача |
| ПИБ | 103066311 |
| Број текућег рачуна | **190-25490-50** код АЛТА БАНКЕ а.д. Београд |
| Подносилац предлога за покретање стечајног поступка | Стечајни дужник |
| Датум отварања стечајног поступка | 10.08.2021. год. |
| Ознака стечајног предмета | 8. Ст. 130/2021 |
| Надлежни суд  | Привредни суд у Београду |
| Стечајни судија  | Жељко Муњиза |
| Стечајни управник | Срђан Стојановић |
| Прво поверилачко рочиште  | 28.09.2021. год. |
| Датум доношења решења о банкротству | 08.02.2022. год. |
| Рочиште за испитивање потраживања | 08.02.2022. год. |

**I ОТВАРАЊЕ СТЕЧАЈА, ПОВЕРИЛАЧКО РОЧИШТЕ, ПОПИС И ИЗВЕШТАЈ О ЕКОНОМСКО-ФИНАНСИЈСКОМ ПОЛОЖАЈУ СТЕЧАЈНОГ ДУЖНИКА**

Решењем Привредног суда у Београду, посл. бр. 8. Ст. 130/2021 од 10.08.2021. год., отворен је поступак стечаја над привредним друштвом Предузеће за производњу и трговину краљица Елит д.о.о. у стечају ул. Војводе Степе бр.169, Београд, МБ: 17492578 ПИБ: 103066311

Истим решењем, за стечајног управника именован је стечајни управник Срђан Стојановић из Београда.

Решење о именовању за стечајног управника је примљено преко писарнице Суда дана 27.08.2021. године.

Оглас о отварању стечаја над стечајним дужником објављен је у Службеном гласнику РС дана 27.08.2021. године.

Законски заступник правног претходника дужника 25.03.2016.године доноси интерну Одлуку о престанку обављања делатности Друштва, коју прати Одлука о продаји основних средстава од 26.03.2016.године, као и Уговор о купопродаји основних средстава, који је 29.03.2016.године потписан са привредним друштвом Краљица пецива и посластица д.о.о, Војводе Степе бр. 169, Београд.

Након пет година прекида у пословању, дана 11.06.2021.године пуномоћник предлагача поднео је предлог Привредном суду у Београду предлог за покретање стечаја.

Решење Суда којим је стечај отворен донето је дана 10.08.2021.године

Улазак у посед од стране стечајног управника и састављање примопредајног записника са претходним законским заступником обављено је 26.08.2021.године, када је преузет и печат правног претходника стечајног дужника. У оквиру примопредајних активности преузета је документација којом је законски заступник правног претходника стечајног дужника располагао.

Претрагом сајта НБС о евиденцији рачуна, који се воде на име стечајног дужника пронађени су следећи рачуни :

- текући рачун бр. 330-0000004006198-86 код Кредит Агриколе банка Србија;

- текући рачун бр. 155-0000000007336-21 код Halkbank ad Beograd;

- текући рачун бр. 265-1780310000060-58 код Raiffeisen banka A.D.- Beograd;

- текући рачун бр. 105-0000002288051-81 код AIK banka ad Beograd;

Дана 17.08.2021. године од стране стечајног управника послато је Решење о отварању стечаја и допис побројаним банкама са захтевом за хитну блокаду рачуна стечајног дужника и покретање процедуре за њихово гашење.

Стечајни управник је дана 27.08.2021.године израдио План и програм пописа, којим одређује Централну пописну комисију која ће уједно спровести попис имовине стечајног дужника, попис обавеза и попис потраживања дужника (дужникових дужника).

Попис имовине стечајног дужника реализован је у периоду од 26.08.2021.године, до 31.08.2021.године. У моменту покретања стечајног поступка стање у благајни стечајног дужника је било 00,00 динара.

Пописна комисија је доставила Извештај о извршеном попису стечајном управнику дана 31.08.2021.године. Према извештају о попису стечајни дужник није располагао непокретном имовином, а покретну имовину чинила су потенцијална потраживања стечајног дужника, чија је књиговодствена вредност износила 2.117.539,63 динара, док је стечајни управник за потребе ЕФИ-ја одредио ликвидациону вредност од 179.552,05 динара.

Према попису, укупан износ потраживања – обавеза стечајног дужника, на дан покретања стечаја био је 6.798.630,65 динара. Тачан износ потраживања утврђен је у оквиру утврђивања пријава потраживања на испитним рочиштима.

Поверилачко рочиште је Решењем Привредног суда у Београду, посл. бр. 8. Ст. 130/2021 заказано за 08.02.2022. године, када је и одржано.

Дана 20.09.2021. године, од стране стечајног управника достављен је Извештај о економско финансијском положају стечајног дужника, који је био предмет усвајања на рочишту 08.02.2022.године.

 У Извештају су констатовани узроци који су довели до инсолвентности правног претходника стечајног дужника, евидентирана имовина која је до тог тренутка пронађена у стечајној маси и дат је приказ вероватних потраживања.

Стечајни управник се на рочишту изјаснио да не постоје услови за реорганизацију дужника из разлога који су детаљно наведени у ЕФИ-ју.

 Дана 08.02.2022. год. стечајни судија је донео Решење о наставку стечајног поступка ви банкротством,

**II ЗАПОСЛЕНИ**

На дан покретања стечајног поступка стечајни дужник није имао запослене раднике.

**III ИСПИТНО РОЧИШТЕ, УТВРЂЕНА И ОСПОРЕНА ПОТРАЖИВАЊА**

Оглас о отварању стечаја је објављен у „Службеном гласнику Републике Србије“ од 27.08.2021. год., па je рок за подношење пријава истeкао 25.12.2021. године.

Решењем Привредног суда у Београду, посл. бр.8. Ст. 130/2021 од 30.12.2021. год, одређено је да се испитно рочиште одржи дана 08.02.2022. год, чиме је презаказано рочиште одређено Решењем Суда о отварању стечаја, посл. бр.8. Ст. 130/2021, од 10.08.2021.године.

Грешком Службеног гласника, оглас о заказивању поверилачког и испитног рочишта није објављен сходно Закону о стечају, па је стечајни управник Решење о заказивању поверилачког и испитног рочишта доставио лично-електронском поштом свим повериоцима који су у Законом предвиђеном року поднели пријаве потраживања

У законском року који је истекао 25.12.2021.године поднетесу 4 пријаве потраживања за које је стечајни управник утврдио основаност, обим и исплатни ред сваког потраживања и на основу тога сачинио листу признатих и оспорених потраживања.

Листа признатих и оспорених потраживања достављена је суду 28.01.2022.године.

У пријавама где је постојао основ за оспоравање, благовремено су достављена обавештења о оспоравању,а стечајни управник се одазвао позиву пуномоћника стечајног повериоца Донке Несторовић, на поновно разматрање поднете пријаве, која је делимично оспорена од стране стечајног управника. Након поновног разматрања, пуномоћник повериоца није доставио додатну документацију, па је стечајни управник остао при свом изјашњењу исказаном и у Листи признатих и оспорених потраживања.

Испитно рочиште одржано је дана 08.02.2022. године, на коме су Закључком суда о утврђеним и оспореним потраживањима утврђена потраживања поверилаца у износу од 4.479.645,31 динара и иста су сврстана у III исплатни ред.

На истом рочишту делимично су оспорена потраживања следећих поверилаца:

 - Несторовић Донка,Ул. Војводе Степе 169, Београд – оспорен је износ од 1.048.342,91 динара. У целости је одбијен захтев за пребијање.

 - Вучковић Љиљана Ул.Ђурђевданска бр. 7а, Београд - оспорен је износ од 70.123,65

 динара.

Имајући у виду напред наведено, укупно утврђена потраживања, која су констатована Закључком суда о утврђеним и оспореним потраживањима, износе:

1. Разлучни повериоци 00,00 динара,

2. I исплатни ред 00,00 динара

3. II исплатни ред 00,00 динара,

4. III исплатни ред 4.479.645,31 динара

5. IV исплатни ред 960.000,00 динара

 **Укупно: 5.439.645,31 динара.**

**IV УНОВЧЕЊЕ СТЕЧАЈНЕ МАСЕ/НАПЛАТА ПОТРАЖИВАЊА**

Током трајања стечајног поступка формирана је стечајна маса од наплате потраживања које је било евидентирано у пословним књигама стечајног дужника, на дан покретања стечаја и као такво унето у Економско – финансијски извештај. Другом имовином, покретном и непокретном, стечајни дужник није располагао.

Потраживање потиче од неуплаћеног дневног пазара од стране законског заступника стечајног дужника. Ово је и једина имовина стечајног дужника коју је стечајни управник утврдио током стечајног поступка.

Укупан износ потраживања по овом основу износио је 1.795.520,51 динара. Дужник - Несторовић Донка,Ул. Војводе Степе 169, Београд, је део дуга, у износу од 352.649,00 динара измирила уплатом на рачун стечајног дужника дана 08.10.2021.године. Ради наплате преосталог износа потраживања од 1.442.871,51 динара, стечајни дужник је дана 19.08.2022.године, покренуо спор пред Привредним судом Београд, посл. бр. 23 П 3545/2022.

Предметни спор је окончан споразумом о вансудском поравнању којим је дужник-тужена признала дуг у целости. Споразум је оверен пред јавним бележником 10.10.2023.године. Закључно са 08.11.2023.године тужена је измирила обавезе према стечајном дужнику у целости, укључујући и трошкове судског поступка које је стечајни дужник имао.

Током трајања стечајног поступка, стечајни дужник је водио још један спор, посл. бр. 3 П 856/2022, у коме је тужен од стране стечајног повериоца Донке Несторовић, због оспореног потраживања.

Обе парнице у којима је стечајни дужник учествовао окончане су у корист стечајног дужника, на основу чега је и дошло до формирања стечајне масе.

**V ДЕОБЕ И НАМИРЕЊА**

У складу са чланом 54. Закона о стечају и Закључком о листи утврђених и оспорених потраживања, бр. 8 Ст 130/2021, донетом од стране Суда на испитном рочишту одржаном дана 08.02.2022.године, утврђена су потраживања која су разврстана у исплатне редове како следи:

1. Разлучни повериоци 00,00 динара,

2. I исплатни ред 00,00 динара

3. II исплатни ред 00,00 динара,

4. III исплатни ред 4.479.645,31 динара

5. IV исплатни ред 960.000,00 динара

 **Укупно: 5.439.645,31 динара.**

Окончањем парнице ради наплате потраживања, посл. бр. 23 П 3545/2022, која је дана 10.10.2023.године, окончана вансудским поравнањем, стекли су се услови за спровођење главне деобе у стечајном поступку.

Дана 14.12.2023.године стечајни управник је Суду и повериоцима доставио Нацрт решења за главну деобу. По предвиђеном Нацрту за главну деобу стечајне масе, предвиђено је намирење поверилаца III исплатног реда у износу од **24,05%** у односу на утврђена потраживања.

На предложени Нацрт, дана 19.12.2023.године уложен је приговор од стране стечајног повериоца – Република Србија, Министарство финансија-Пореска управа, Филијала Вождовац.

По Закључку Суда, којим је наложено изјашњење стечајног управника у односу на поднети приговор, стечајни управник је писано изјашњење доставио законском заступнику Повериоца и Суду, дана 25.12.2023.године. У свом изјашњењу стечајни управник је детаљно образложио ставке трошкова стечајног поступка, који су били предмет приговора Повериоца.

Рочиште за разматрање приговора на Нацрт решења за главну деобу одржано је дана 24.01.2024.године. На рочишту је Суд усвојио Нацрт стечајног управника у целости.

Дана 31.01.2024.године Привредни суд Београд запримио је поднесак законског заступника повериоца Република Србија, Министарство финансија-Пореска управа, Филијала Вождовац, којим поднеском поверилац, након изјшњења стечајног управника повлачи приговор уложен на Нацрт решења за главну деобу.

Решење за главну деобу постало је правоснажно дана 13.02.2024.године.

Деобом стечајне масе извршено је намирење поверилаца III исплатног реда у износу од **24,05%** у односу на утврђена потраживања.

 Исплата повериоцима окончана је током фебруара 2024.године.

**VI КОМЕНТАР ЗАВРШНОГ РАЧУНА**

**А)** ОСТВАРЕНИ ПРИЛИВИ У СТЕЧАЈНОМ ПОСТУПКУ

У периоду од 10.08.2021. до 30.04.2024. год.

|  |  |
| --- | --- |
| ВРСТА ПРИЛИВА | дин. |
| 1 | Готовина и готовински еквиваленти на дан преузимања дужности | – |
| 2 | Предујам за покретање стечајног поступка | **29.907,96** |
| 3 | Реализована средства од уновчења имовине стечајног дужника | **-** |
|  | а) Непокретна имовина (грађевински објекти и земљиште) | – |
|  | б) Биолошка средства (основно стадо, вишегодишњи засади) | – |
|  | в) Постројења и опрема | - |
|  | г) Друга финансијска средства (удели и акције) | – |
|  | д) Залихе | – |
| 3а | Реализована средства од уновчења стечајног дужника као правног лица | **--** |
| 4 | Пословни приходи | 1.795.520,51 |
|  | а) Закуп | – |
|  | б) Остали пословни приходи | 1.795.520,51 |
| 5 | Остали приходи | **-** |
|  | а) Камате и други финансијски приходи-повраћај средстава | 6.762,00 |
|  | б) Уплаћени депозити | – |
|  | в) Продајна документација | - |
|  | г) Остало- приходи наплаћени на име судских трошкова и трошкова адвоката | 374.242,80 |
| **УКУПНО** | **2.206.432,28** |

НАПОМЕНE У ВЕЗИ ОСТВАРЕНИХ ПРИЛИВА:

* Предујам за покретање стечајног поступка уплаћен је на депозитни рачун Привредног суда у Београду у износу од **50.000,00 дин.** Након што су са тог рачуна плаћени огласи о отварању стечаја над дужником, у износу од **20.092,04 дин**, на рачун стечајног дужника пренета су преостала средства у износу од **29.907,96 динара.**
* Приход од 1.795.520,51 дин, представља наплаћено потраживање од дужника стечајног дужника. Ради наплате предметног потраживања стечајни управник је водио спор са дужником Несторовић Донка,Ул. Војводе Степе 169, Београд, пред Привредним судом Београд, посл. бр. 23 П 3545/2022, који је окончан вансудским споразумом, потписаним дана 08.10.2023.године. Потписаним Споразумом о измирењу обавеза од стране дужника стечајног дужника, осим исплате главнице дуга предвиђена је и наплата судских и адвокатских трошкова, насталих у предметном спору и то: на име судских трошкова, тужена је исплатила 56.014,30 динара, а на име адвокатских трошкова 84.937,50 динара. Целокупан износ потраживања и наведених трошкова тужена је уплатила на рачун стечајног дужника закључно са 10.11.2023.године
* Именована Несторовић Донка,Ул. Војводе Степе 169, Београд, је као поверилац у Законом предвиђеном року покренула парницу поводом оспореног потраживања и захтева за пребој. Парница 3. П 856/2022 је окончана првостепеном пресудом Привредног суда од 26.01.2023.године којом је одбијен тужбени захтев а тужиља обавезана да туженом – стечајном дужнику исплати трошкове судског спора, и то: на име накнаде судске таксе износ од 76.091,00 динара, док је на име адвокатских трошкова тужиља обавезана да плати износ од 157.200,00 динара. Ове трошкове је тужиља уплатила стечајном дужнику кроз четири месечне рате, у периоду од маја до августа 2023.године.
* Укупни, судски и адвокатски трошкови, настали током стечајног поступка, који су и наплаћени од супротстављене стране износе 374.242,8 динара.
* Преостали износ ставке ОСТАЛИХ ПРИХОДА од 6.762,00 динара, чини повраћај од ЈП Службени гласник Републике Србије, на име повраћаја средстава, због необјављеног огласа о заказивању испитног рочишта у предмету.

 **Б) ОСТВАРЕНИ ОДЛИВИ У ТОКУ СТЕЧАЈНОГ ПОСТУПКА**

* У периоду од 10.08.2021. до 30.04.2024. год.

|  |  |
| --- | --- |
| **ТРОШКОВИ СТЕЧАЈНОГ ПОСТУПКА** | дин. |
| 1 | Повраћај предујма за покретање стечајног поступка | – |
| 2 | Судски трошкови | 104.323,50 |
| 3 | Прелиминарна награда стечајног управника | 360.000,00 |
| 3а | Награда стечајног управника по основу намирења разлучног повериоца | – |
| 4 | Разлика између исплаћене и коначне награде стечајног управника | 143.725,28 |
| 5 | Накнада трошкова стечајног управника | 150.000,00 |
| 6 | Накнада трошкова чланова Одбора поверилаца | – |
| 7 | Трошкови принудне ликвидације | – |
| 8 | Остали трошкови стечајног поступка | – |
| **УКУПНО ТРОШКОВИ** | **758.048,78** |

|  |  |
| --- | --- |
| **ОБАВЕЗЕ СТЕЧАЈНЕ МАСЕ** | дин. |
| 9 | Канцеларијски материјал | 4.688,00 |
| 10 | Електрична енергија | – |
| 11 | Комуналне услуге | – |
| 12 | Гориво и мазиво |  - |
| 13 | Пошта и телефон | 5.062,00 |
| 14 | Набавка сировина и репроматеријала | – |
| 15 | Текуће одржавање | – |
| 16 | Платни промет | 14.010,37 |
| 17 | Премија осигурања | - |
| 18 | Премија додатног осигурања стечајног управника | – |
| 19 | Трошкови професионалног обезбеђења имовине | – |
| 20 | Вештачења и процене | - |
| 21 | Дневнице и путни трошкови | – |
| 22 | Бруто зараде по основу уговора о раду | – |
| 23 | Бруто зараде по основу уговора о делу | - |
| 4 | Књиговодствене услуге | 150.000,00 |
| 25 | Накнаде за заступање (адвокати, брокери) | 135.114,00 |
| 26 | Порези (на имовину, добит, кап. добит) | - |
| 27 | Административне таксе | 13.270,00 |
| 28 | ПДВ | - |
| 29 | Камате и други финансијски расходи | 6.000,00 |
| 30 | Трошкови оглашавања | 6.018,00 |
| 31 | Трошкови продаје имовине | – |
| 32 | Остале обавезе стечајне масе | - |
| 33 | Тарифа АЛСУ | 20.000,00 |
| УКУПНО ОБАВЕЗЕ | **354.162,37** |

**НАПОМЕНE У ВЕЗИ ТРОШКОВА СТЕЧАЈНОГ ПОСТУПКА:**

* Судски трошкови представљају накнаду на име судске таксе за подношење тужбе ради наплате потраживања. Ови трошкови су по окончању спора, који је решен у корист стечајноиг дужника у целости наплаћени од тужене у спору 23 П 3545/2022.
* Прелиминарна награда је одобрена Решењем суда 8 Ст 130/2021, од 02.11.2021.године.
* Укупна награда стечајног управника одређена је Решењем о главној деоби. Наведени износ у табели представља разлику између дела награде који је исплаћен кроз прелиминарну награду и укупне награде одређене Решењем о главној деоби.
* Накнада трошкова стечајног управника одобрена је Решењем суда 8 Ст 130/2021, од 02.11.2021.године. Према Правилнику о основама и мерилима за одређивање награде за рад и накнаде трошкова стечајних управника ( Сл. Гласник Р Србије бр. 1/2011 и 10/20212 ), члан 12. накнада трошкова стечајног управника односи се на директне трошкове стечајног поступка, и то: путних трошкова, трошкова телефонских рачуна, канцеларијског материјала, као и на име ангажовања стручних лица за потребе вођења конкретног стечајног поступка. Наведени износ настао је током периода од 30 месеци вођења стечајног поступка.
* Релативни удео награде и накнаде трошкова стечајном управнику у односу на стечајну масу дужника износи 29,6 %.

**НАПОМЕНE У ВЕЗИ ОБАВЕЗА СТЕЧАЈНЕ МАСЕ:**

* Трошкови канцеларијског материјала и телефона приказани у табели обавеза стечајне масе, представљају трошкове који су настали о отварања стечаја, до доношења Решења Суда о одређивању накнаде трошкова стечајног управника.
* Стечајни дужник је за пружање књиговодствених услуга током трајања стечајног поступка имао уговор са привредним друштвом за пружање књиговодствених услуга Ocean Accounting d.o.o. Београд, ул. Теодора Драјзера, бр. 34, МБ:20892447, уз месечну бруто накнаду од 6.000,00 динара.
* Износ од 135.114,00 динара, представља коначну накнаду за ангажовање адвоката у два судска спора која је водио стечајни дужник и који су окончани судском прсудом у корист стечајног дужника, односно вансудским споразумом којим је тужена обавезана да плати целокупан тужбени захтев са трошковима вођења судског поступка.
* Релативни удео обавеза стечајне масе у односу на стечајну масу дужника износи 16,05%.

**VII** РЕЗЕРВАЦИЈА СРЕДСТАВА ЗА ТРОШКОВЕ СТЕЧАЈНОГ ПОСТУПКА И ОБАВЕЗЕ СТЕЧАЈНЕ МАСЕ ЗА ПЕРИОД ДО ЗАКЉУЧЕЊА СТЕЧАЈА

Средства стечајног дужника која се на дан сачињавања овог Извештаја налазе на рачуну стечајног дужника износе укупно **22,504.42 динара**. Не постоји планирани прилив средстава до закључења стечајног поступка.

**Неисплаћени трошкови** стечајног поступка и обавезе стечајне масе који су настали до дана израде Извештаја у укупном износу од 5**.638,00 динара**, обухватају следеће трошкове који су одобрени решењима стечајног судије кроз одобрење месечних трошкова.

|  |  |
| --- | --- |
| ВРСТА | дин. |
| Накнада трошкова стечајног управника | 5.000,00 |
| ПТТ трошкови | 638,00 |
| **УКУПНО** | **5.638,00** |

Трошкови и обавезе до закључења поступка стечаја: До закључењу стечајног поступка потребно је извршити резервацију износа од 6.250,00 динара, на име трошкова приказаних у наредној табели:

|  |  |
| --- | --- |
| ВРСТА | дин. |
| Трошкови оглашавања | 5.250,00 |
| Платни промет | 1.000,00 |
| **УКУПНО** | **6.250,00** |

**VIII** **РЕЗЕРВАЦИЈА СРЕДСТАВА ЗА ТРОШКОВЕ СТЕЧАЈНОГ ПОСТУПКА И ОБАВЕЗЕ СТЕЧАЈНЕ МАСЕ ПО ЗАКЉУЧЕЊУ СТЕЧАЈА**

Након закључења стечајног поступка потребно је резервисати средства у износу од **10.762,02** динара и то на име следећих трошкова:

|  |  |
| --- | --- |
| ВРСТА | дин. |
| Трошкови оглашавања | 5.250,00 |
| Платни промет | 1.512,02 |
| Административне таксе | 4.000,00 |
| **УКУПНО** | **10.762,02** |

У обрасцу завршног рачуна који се доставља уз овај извештај, средства која се резервишуза намирење трошкова стечајног поступка и обавеза стечајне масе за период до закључења поступка стечаја, приказана су на редном броју 16, док су средства која се резервишуза

намирење трошкова стечајног поступка и обавеза стечајне масе после закључења поступка стечаја приказана на редном броју 17.

**IX КОНАЧНА НАГРАДА ЗА РАД СТЕЧАЈНОГ УПРАВНИКА**

Награда стечајног управника, обрачуната у складу са Правилником о основама и мерилима за одређивање награде за рад и накнаде трошкова стечајних управника ("Службени гласник Републике Србије", бр. 1/2011, 10/2012), и износи **503.579,68** динара.

Обрачун награде стечајном управнику дат је у прилогу бр. 1 који је саставни део овог извештаја.

|  |  |  |
| --- | --- | --- |
|   | динари | € |
| Обрачуната награда по основу намирења стечајних поверилаца | 503.579,68 | 4.299,67 |
| Исплаћено на име награде стечајном управнику до 30.04.2024. године (300.000,00 + 672.818,75) | 503.725,28 |   |
| Преостали износ награде по основу намирења стечајних поверилаца |  -145,60 |
| Обрачуната награда по основу намирења разлучних поверилаца | 0,00 | 0,00 |
| Укупна обрачуната награда стечајног управника | 503.579,68 | 4.299,67 |
| **Преостали износ за исплату стечајном управнику ( Више исплаћен износ )** | **-145,60** |  |

Износ од 145,60 динара представља износ више исплаћене награде стечајном управнику, обрачунате по курсу који је важио на дан 30.04.2024.године, на који је рађен обрачун за потребе израде завршног рачуна, када је курс износио 117, 1205 динара.

Курс који је коришћен приликом израде нацрта решења за главну деобу, на дан 01.12.2023.године, износио је 117,1933 динара

**РЕКАПИТУЛАЦИЈА**

1. Укупно приливи по свим основама ...................................... 2.206.432,28 динара

2. Укупан одлив за трошкове стечајног поступка и

 за обавезе стечајне масе ........................................................... 1.112.211,15 динара

3. Намикрење разлучних поверилаца ....................................... 00,00 динара

4. Намирење стечајних поверилаца (3. исплатни ред) .......... 1.077.354,7 динара

5. Стање на рачуну на дан 30.04.2024. године (1-2-3-4) ......... 22.504,42 динара

6. Планирани приливи до закључења стечајног поступка ....... 0,00 динара

7. Неизмирени трошкови ................................................................. 5.638,00 динара

8. Резервација средстава за трошкове за период до закључења

 стечајног поступка ............................................................................. 6.250,00 динара

9. Резервација средстава за трошкове за период по закључењу

 стечајног поступка ............................................................................. 10.762,02 динара

10. Преостали износ неисплаћене неграде стеч. управнику ........ **- 145,60** динара

 СТАЊЕ ПО ЗАКЉУЧЕЊУ (5+6-7-8-9-10) ................................... 0,00 динара

**ПРЕДЛОГ ЗА ЗАВРШНО РОЧИШТЕ**

Будући да је у овом стечајном поступку одржано испитно рочиште на коме су испитане све пријаве потраживања, да је сходно правоснажном Решењу за главну деобу, извршена деоба у стечајном поступку, да стечајни дужник нема друге неуновчене имовине, да на рачунима стечајног дужника нема расположивих средстава за намирење утврђених потраживања поверилаца и да су окончани сви други послови у стечајном поступку, испуњени су услови за закључење овог стечајног поступка, те стечајни управник предлаже стечајном судији да, у складу са одредбама члана 145 и члана 13. став 2. Закона о стечају, донесе следеће

**Р Е Ш Е Њ Е**

којим се обухватају горе наведена питања и закључује стечајни поступак над стечајним дужником, и то:

1. Усваја се завршни рачун стечајног управника стечајног дужника **Kраљица ЕЛИТ у стечају д.о.о.**, ул. Војводе Степе бр. 169, МБ: 17492578 , ПИБ: 103066311**,** за период од отварања стечајног поступка, односно од 10.08.2021. године до дана израде завршног рачуна и извештаја, односно до 30.04.2024. године;
2. Одобрава се стечајном управнику исплата трошкова стечајног поступка и обавеза стечајне масе који су настали и који ће настати од дана израде завршног рачуна стечајног управника па до закључења стечајног поступка у укупном износу од 6**.250,00 динара**;
3. Одобрава се стечајном управнику исплата резервисаних средстава на име трошкова који ће настати по закључењу стечајног поступка у износу од **10.762,02 динара,** а према спецификацији из завршног извештаја стечајног управника;
4. Одређује се коначна награда стечајном управнику код намирења стечајних поверилаца у износу од 503.579,68 динара и одобрава исплата према завршном рачуну и завршном извештају стечајног управника са стањем на дан 30.04.2024. године;
5. Закључује се стечајни поступак над стечајним дужником **Kраљица ЕЛИТ у стечају д.о.о.** ул. Војводе Степе бр. 169, МБ: 17492578 , ПИБ: 103066311;
6. **РЕШЕЊЕ** објавити у Службеном гласнику Републике Србије и на огласној табли Суда.

**Краљица ЕЛИТ доо у стечају**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Срђан Стојановић, стечајни управник